Matt Murdock & Happy Hogan Dalam ‘Deleted Scene’ Spider-Man: No Way Home 
Spider-Man: No Way Home menampilkan banyak momen yang membuatkan penonton bersorak dan bertepuk tangan, dan antara momen tersebut adalah kepulangan Charlie Cox sebagai Matt Murdock.  Walaupun pelakon itu tidak berpeluang memakai sut Daredevil, kehadirannya dalam threekuel itu sudah cukup mengujakan peminat, lebih-lebih babak ketika Peter Parker kehairan melihat kehebatannya menahan batu yang dibaling penunjuk perasaan di luar apartment Peter. Walaupun peminat tidak dapat melihat babak di mahkamah seperti yang dikhabarkan, peguam itu menawarkan khidmat nasihat undang-undang kepada Peter, Aunt May dan Happy Hogan.  Terbaru, sempena pelancaran versi digital dan fizikal Spider-Man: No Way Home hari ini, satu rakaman terbaru telah dimuatnaik di platform Youtube, yang memaparkan pengarah Jon Watts merakam adegan Matt Murdock dan Happy Hogan ketika mereka berurusan dengan isu perundangan.  Rakaman tersebut merupakan antara beberapa ciri khas yang boleh didapati dalam versi digital dan fizikal Spider-Man: No Way Home. Anda boleh melihat rakaman tersebut dibawah: Penampilan pertama Charlie Cox sebagai Matt Murdock dalam Marvel Cinematic Universe sudah tentu mengujakan peminat, tetapi bilakah penampilan seterusnya masih lagi tidak diketahui. Terdapat khabar angin yang mengatakan dia mungkin akan muncul semula dalam siri She-Hulk pada akhir tahun ini, tetapi seperti biasa, ia sekadar khabar angin.